Ενδεικτική απάντηση
2.1
Ο/η μαθητής/μαθήτρια θα πρέπει να αναφέρει τρία από τα παρακάτω χαρακτηριστικά.  
Εκτός από τη διατήρηση των ζώων στη ζωή, η διατροφή είναι ακόμα σημαντικότατος παράγοντας 1. για να αναπαραχθούν ώστε να διαιωνιστεί το είδος τους, 2. να αυξηθούν οι σωματικές τους διαστάσεις και 3. οι αποδόσεις τους. Ακόμη, η διατροφή 4. εξασφαλίζει την καλή υγεία των ζώων και 5. παρατείνει το χρόνο κατά τον οποίο μπορούν να παράγουν προϊόντα. 

2.2 
α. Εκτός από τη διατροφή, 1. η θερμοκρασία του περιβάλλοντος, 2. η υγρασία του αέρα, 3. ο φωτισμός και 4. ο αερισμός επιδρούν στην ανάπτυξη των ζώων.
  
β. Ο/η μαθητής/μαθήτρια θα πρέπει να επιλέξει έναν από τους παράγοντες και να αναφέρει μια αρνητική επίπτωση:  
Θερμοκρασία: 
1. Οι γαλακτοπαραγωγικές αγελάδες μειώνουν τις αποδόσεις τους 
2. Τα κρεοπαραγωγά ζώα μειώνουν τους ρυθμούς ανάπτυξης σε πολύ υψηλές και πολύ χαμηλές θερμοκρασίες.  
3. Τα πρόβατα μειώνουν τη λήψη τροφής σε πολύ υψηλές θερμοκρασίες (> 30℃).  
Υγρασία:  
1. Ο υγρός αέρας, ψυχραίνει το δέρμα των ζώων 
2. Ο υγρός αέρας δημιουργεί καταρροές στο αναπνευστικό σύστημα  
3. Ο ξηρός αέρας, επιταχύνει την εξάτμιση του ιδρώτα από το δέρμα  
4. Ο ξηρός αέρας μειώνει την απεκκριτική λειτουργία των νεφρών 
5. Ο ξηρός αέρας μειώνει την έκκριση του γάλακτος  
6. Η υψηλή υγρασία επιδρά αρνητικά σε όλα τα νεογέννητα  
Φωτισμός:  
1. Χωρίς επαρκή φωτισμό μπορεί έμμεσα να προκληθεί έλλειψη βιταμίνης D. 
Αερισμός:  
1. Όταν ο σταύλος δεν αερίζεται σωστά αυξάνονται τα επίπεδα CO2, NH3 και H2S με αποτέλεσμα τη δημιουργία προβλημάτων στο αναπνευστικό σύστημα των ζώων. 
2. Η παρουσία σκόνης μέσα στο σταύλο, θεωρείται βλαβερός παράγοντας που δρα αρνητικά στο αναπνευστικό σύστημα, στο δέρμα και στο βλεννογόνο του ματιού. 
3. Συνδυασμός χαμηλής θερμοκρασίας (π.χ. χειμώνας) και ρευμάτων αέρα μέσα στο σταύλο προκαλεί μείωση αποδόσεων και ρυθμών ανάπτυξης στα ζώα (τα προβλήματα μοιάζουν με εκείνα που προκαλούν οι χαμηλές θερμοκρασίες-ψύχος). 
 
